NaiveNeuron/SloPal huggingface dataset:
Marosz, Ján, poslanec NR SR (2016-11-29):
Edo, ďakujem za tvoje vystúpenie. Ja by som len nadviazal na to, že si spomínal, že problémom tejto spoločnosti je niečo iné ako nejaké horalky alebo tričká alebo nejaké dlhé vystupovanie poslancov. Naopak, tie rozpravy majú slúžiť na počúvanie a na hľadanie dobrých riešení pre túto krajinu. Ja by som len chcel ešte povedať, že pán premiér sa momentálne veľmi vulgárne vyjadruje na adresu novinárov, a to je v podstate to, čo nastavuje tú kultúru aj vládnej strany. A napriek tomu, že je tu množstvo slušných poslancov za stranu SMER, tak to, čo nás môže mrzieť, túto spoločnosť, je, že prikrývajú svojím postojom tú podstatu, ktorá vyháňa mladých ľudí zo Slovenska. A poviem, že ako to súvisí s rokovacím poriadkom, ako to súvisí s tvojím vystúpením. Súvisí to tak, že toto bude len ďalší rokovací poriadok, ďalší bod, ktorý povie mladým ľuďom, naozaj nie ste, nie ste vítaní, lebo už ani opozícia tu nemá právo povedať svoj názor v tej miere, ako to potrebuje, za pomoci tých vizuálnych prostriedkov, grafov, tabuliek, ktoré potrebuje. Takže je obraz tejto krajiny naozaj smutný, tristný a tento rokovací poriadok bude ďalším čiernym bodom na vrub tejto vládnej koalície.
Pellegrini, Peter, predseda NR SR (2015-01-27):
Ďakujem veľmi pekne. S faktickou, pán poslanec Lipšic, nech sa páči.
Kollár, Boris, predseda NR SR (2022-10-19):
Pýtam sa, vážené panie poslankyne, vážení páni poslanci, či každý poslanec využil svoje právo hlasovať. Ak áno, vyhlasujem hlasovanie za skončené. Prosím overovateľov, aby sa ujali svojej funkcie. A teraz vyhlasujem prestávku. (Prestávka. Spracúvanie výsledkov tajného hlasovania.)
Sulík, Richard, predseda NR SR (2011-06-30):
Prosím, hlasujte teraz. Teší ma, že ste rozumeli. (Hlasovanie.) Prítomných 142 poslancov, hlasovalo 77 za, 60 sa zdržalo, 5 nehlasovali. Národná rada pridelila návrh tohto zákona výborom, určila gestorský výbor a príslušné lehoty. Ďakujem. Poprosím pána poslanca Janiša, aby uviedol hlasovanie v druhom čítaní o vládnom návrhu zákona, ktorým sa mení a dopĺňa zákon č. 561/2007 Z. z. o investičnej pomoci (tlač 327). Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 561/2007 Z. z. o investičnej pomoci a o zmene a doplnení niektorých zákonov v znení zákona č. 56/2009 Z. z. a ktorým sa menia a dopĺňajú niektoré zákony , tlač 327.)
Pčolinský, Peter, podpredseda NR SR (2023-02-14):
Páni poslanci je Valentín, tak s láskou diskutujte.
Sólymos, László, minister životného prostredia SR (2016-09-12):
Ďakujem pekne. Ja by som teraz v krátkosti zareagoval ešte veľmi krátko na to, čo ste hovorili pred chvíľkou, pán poslanec, čo si ty hovoril. Áno, ja si nemyslím, že by sa vláda vždy nesnažila čo najlepšie transponovať európske smernice, ale niekedy proste komisia nájde výčitky, to je jeden moment, keď to treba stále opakovať alebo stále opravovať. A druhý moment, čo sa stalo aj s tou smernicou, čo sme, o čom sme hovorili pred chvíľkou, že proste našli sa nové štyri látky, ktoré európska komisia zaradila a práve preto sme museli tie štyri látky nové zase my prevziať aj do našej legislatívy, takže preto sa obnovuje to u nás. Sú rôzne dôvody, kvôli čomu sa vlastne nejakým spôsobom tie transpozície robia. Takže, vážený pán predsedajúci, vážené pani poslankyne, vážení páni poslanci, predkladám návrh zákona, ktorým sa mení a dopĺňa zákon o odpadoch a o zmene a doplnení niektorých zákonov v znení zákona o trestnej zodpovednosti právnických osôb. Účelom predloženia vládneho návrhu zákona je odstránenie nedostatočnej transpozície smernice Európskeho parlamentu a Rady o odpade a o zrušení niektorých súvisiacich smerníc na základe v prípade Európskej únie 5699/2013. Predkladaný návrh zároveň súvisí s potrebou plnenia všeobecnej exaktnej kondicionality v oblasti odpadového hospodárstva. Sme tu viacerí noví, aj pre mňa to bolo nové, takže chcel by som pripomenúť, že tzv. ex ante kondicionality majú priamy vplyv už od začiatku programového obdobia 2014 – 2020 na celkovú úspešnosť implementácie fondov, to znamená jedná sa o peniaze Európskej únie a naplnenie cieľov stratégie Európa 2020. V súlade s príslušným nariadením Európskej únie sú členské štáty ich povinné splniť najneskôr do 31. decembra 2016. V prípade nesplnenia ex ante kondicionality hrozí pozastavenie platieb, to znamená hrozí pozastavenie čerpania eurofondov na dotknuté operačné programy. Vládny návrh zákona je v súlade s právom Európskej únie, s Ústavou Slovenskej republiky a aj s ostatnými zákonmi, ako aj s medzinárodnými zmluvami. Vážená Národná rada, všetci vieme, že úspešnosť implementácie fondov Európskej únie je nevyhnutným zdrojom a dôležitým predpokladom na rozvoj inovácií, zamestnanosti, sociálneho začlenenia, adresného riešenia a environmentálnych výziev a zmeny klímy, teda cieľov, ktoré si kladie aj naša vláda pri dosahovaní inteligentného, inkluzívneho a udržateľného rastu ako hlavných priorít tejto stratégie Európa 2020. Preto vás prosím o schválenie predloženého návrhu. Ďakujem pekne.
Laššáková, Jana, podpredsedníčka NR SR (2014-11-25):
Ďakujem pekne. Ďalej predniesol návrh pán poslanec Kadúc, ktorý požiadal vedenie parlamentu a predsedu parlamentu o vyhlásenie voľby predsedu NKÚ. Myslím si, že ani o tomto návrhu nemôžeme dať hlasovať a podobne ani o tom druhom. Je to kompetencia predsedu Národnej rady, ktorý voľby môže vyhlásiť. Pán poslanec Mičovský navrhuje, aby bod 108 bol zaradený za bod č. 7. Poprosím vás, prezentujme sa a hlasujeme. (Hlasovanie.) Prítomných 143 poslancov, za návrh 48, proti 51, zdržalo sa 44 poslancov. Konštatujem, že ani tento návrh sme neschválili a o vašom poslednom návrhu, pán poslanec Poliačik, hlasovať nedám. Nech sa páči, pán poslanec Viskupič.
T. Cabaj, podpredseda NR SR: (2010-02-09):
Pán minister, ďakujem pekne za uvedenie štyroch návrhov zákonov aj tejto zmluvy. Panie poslankyne, poslanci, z tých bodov, ktoré nám ešte v rámci programu zostali, budeme pokračovať prvým čítaním o návrhu poslanca Národnej rady Slovenskej republiky Jozefa Ďuračku na vydanie zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov . Návrh zákona je pod tlačou 1394. Návrh na jeho pridelenie na prerokovanie výborom je v rozhodnutí predsedu č. 1431. Pán poslanec Ďuračka, nech sa páči, máte slovo.
J. Senko, poslanec: (2007-10-16):
Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené zákonom Národnej rady Slovenskej republiky o rokovacom poriadku, jeho § 72 ods. 1, to znamená, že doručenie návrhu bolo najmenej 15 dní pred schôdzou Národnej rady Slovenskej republiky, na ktorej sa uskutoční prvé čítanie. Predseda Národnej rady Slovenskej republiky posúdil uvedený návrh podľa legislatívnych pravidiel v súlade s § 70 ods. 1 zákona Národnej rady Slovenskej republiky o rokovacom poriadku a zaradil ho v súlade s § 72 ods. 2 rokovacieho poriadku na rokovanie dnešnej schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona o rokovacom poriadku Národnej rady Slovenskej republiky, ako i náležitosti určené v legislatívnych pravidlách. To znamená, že návrh zákona obsahuje paragrafové znenie a dôvodovú správu. Ďalej konštatujem, že zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky a inými zákonmi, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a o vplyve na štátny rozpočet, rozpočty obcí a vyšších územných celkov. Ďalej, osobitná časť dôvodovej správy obsahuje odôvodnenie jednotlivých ustanovení, ako aj návrh zákona obsahuje aj doložku zlučiteľnosti s právom Európskych spoločenstiev a právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh prerokovať v druhom čítaní. V súlade s rozhodnutím predsedu Národnej rady Slovenskej republiky z 28. septembra 2007 č. 436 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodársku politiku, Výbor Národnej rady Slovenskej republiky pre sociálne veci a bývanie a Výbor Národnej rady Slovenskej republiky pre kultúru a médiá. Za gestorský výbor navrhujem Výbor Národnej rady Slovenskej republiky pre kultúru a médiá. Odporúčam, aby predmetný návrh zákona prerokovali výbory v lehote do 26. novembra 2007 a gestorský výbor do 27. novembra 2007. Vážený pán predsedajúci, ďakujem, skončil som. Prosím, otvorte rozpravu.
Figeľ, Ján, podpredseda NR SR (2013-04-30):
S ďalšou faktickou Pavol Abrhan.
Hrnčiar, Andrej, podpredseda NR SR (2019-05-21):
Poprosím vás, kľud v rokovacej sále. Chcem sa vás opýtať, ešte to máte na koľko. (Reakcia komisárky.) Na dlhšie? Tak vyhlasujem päťminútovú prestávku, budeme pokračovať hlasovaním, a potom môžete pokračovať. (Reakcia komisárky: „Ďakujem pekne. Ďakujem.“) (Prestávka.) (Po prestávke.)
Danko, Andrej, predseda NR SR (2019-06-19):
Ďakujem, pán poslanec. S reakciou pán poslanec Martinák, aj keď sme pred obedom, ale by som to rád uzavrel, tú rozpravu. Nech sa páči.
Hrušovský, Pavol, podpredseda NR SR (2011-09-06):
Ďakujem, pani poslankyňa, za správu gestorského ústavnoprávneho výboru. Otváram rozpravu o tomto bode rozpravu. Chcem informovať, že do rozpravy som dostal jednu písomnú prihlášku, za poslanecký klub SDKÚ vystúpi pán poslanec Beblavý, ktorému udeľujem slovo. Nech sa páči, pán poslanec, môžete vystúpiť k návrhu zákona.
Bugár, Béla, podpredseda NR SR (2019-06-21):
Jediný, ktorý sa hlási s faktickou na vystúpenie pána poslanca, je pán poslanec Ivan. Nech sa páči.
Mesterová, Zuzana, poslankyňa NR SR (2024-01-11):
Ďakujem pekne za slovo, pán predsedajúci. Tak ako predrečník povedal, ako tu už asi sto alebo aj možno viackrát zaznelo, stále tu rozprávame o tom, že teda skrátené legislatívne konanie v tomto prípade nespĺňa zákonné povinnosti, a teda nie je vhodným spôsobom ako prerokovať návrh o zmene Trestného zákona v rozsahu a obsahu, ktorý vláda predložila Národnej rade. A nemôžme tento fakt prejsť len takým jednoduchým a povrchným konštatovaním, ako to urobil pán predseda Národnej rady, že teda keď tu opozícia hodiny reční, tak vlastne všetko v poriadku, lebo ten čas je natoľko dlhý, že už vlastne sme prekročili čas riadneho legislatívneho konania, lebo my, to nie je len o čase, ale je to aj o tom, že sme obmedzili výrazne práva napríklad verejnosti a to tak laickej ako aj odbornej zapojiť sa do tejto diskusie. A dnes na námestiach stoja desaťtisíce ľudí, ktorí sa tohto svojho práva domáhajú. Desaťtisíce ľudí po celom Slovensku, pán Žiga, v Košiciach niekoľko tisíc, naše mesto stojí na námestiach a domáha sa svojho práva diskutovať o predloženom návrhu zákona z pozície pôvodcu moci. To vám nevadí? To naozaj budete ignorovať veľkú masu obyvateľov a obyvateliek tejto krajiny, ktorí vám jasne a hlasne dávajú najavo, že chcú diskutovať a chcú uplatňovať svoje právo v legislatívnom procese, v ktorom táto vláda bráni? Už hodiny a hodiny a dni o tom tu my diskutujeme, poukazujeme na to, odpoveďou je mlčanie, tak dobre, nás môžete ešte ako, povedzme, ignorovať ako svojich politických súperov a oponentov, ale čo tí ľudia? Ani zima ich neodradila ani, ani, ani strach ich neodradil... (Prerušenie vystúpenia časomerom. Potlesk.)
Paška, Pavol, predseda NR SR (2013-10-17):
Ďakujem, pán spravodajca. Otváram rozpravu. Nemám písomnú prihlášku. Pýtam sa, kto má záujem vystúpiť v rozprave? Končím možnosť sa prihlásiť. Pán poslanec Sulík.
Blaha, Ľuboš, podpredseda NR SR (2024-01-19):
Ako ďalší sa do rozpravy prihlásil pán poslanec Ivan Štefunko. Pokiaľ dobre vidím, tak pán poslanec Štefunko, potvrďte mi, prosím, nie je prítomný a ani asi nie je na ceste, neuteká, nič, dobre. Tak tým pádom je, bude nasledovať pani poslankyňa Natália Nash a vystúpenie pána poslanca Štefunka, ak to bolo prvýkrát, čo chýbal, prepadáva na posledné miesto.
Bugár, Béla, podpredseda NR SR (2018-10-19):
Na vystúpenie pani poslankyne s faktickými poznámkami traja. Pán poslanec Budaj.
M. Chovanec, poslanec: (2003-12-10):
Využívam ďalšiu príležitosť, pán podpredseda vlády, aby ste informovali túto snemovňu, kto za to môže. Ďakujem veľmi pekne. (Potlesk.)
Muňko, Dušan, poslanec NR SR (2014-11-08):
Čas by som poprosil, keby ste zapli.
B. Bugár, podpredseda NR SR: (2002-05-17):
Pán spravodajca.
Hrušovský, Pavol, podpredseda NR SR (2010-12-02):
Pán poslanec Raši, súhlasí so stanoviskom. Pán poslanec Raši, súhlasíte s názorom pána spoločného spravodajcu? Áno. Prosím, ďalší návrh.
Pročko, Jozef, poslanec NR SR (2022-04-29):
No veď to, nech sa nevina toho Fica dokáže, veď to ideme urobiť. Vy tu rozprávate, Vaľová, že sme, že sme našli na Fica, poslanci, že ideme zatvoriť Fica. Nejdeme, ja urobiť to, čo robil Fico v ´99. Fico poslal Lexu, súhlasil s tým, aby Lexa išiel do väzby, tak ja idem urobiť to isté. Ja chcem súdom umožniť to, o čo ma požiadali, to isté čo Fico. Urobím to isté, čo Fico. Vy tu rozprávate o Humennom, ako vám ublížili, ako, ale však v Humennom rozhodli ľudia, sú šťastní že tam rozhodli. Vy tu stále splietate tu mantru vašu o Matovičovi podvodníkovi. Už ste Radičovú vymenili teraz za Mikloša. Vy klamete, klamete, klamete. Čo tu rozprávate? Veď Fico bol pri moci. Keby bol chcel, tak ho zatvorí do basy ako, jak jahodu. Rozprávate tu, že ľudia sú v kríze. No ale nie tí, čo ste tu pozvážali včera na autobusoch, čo ste im dali ubytovanie, čo ste im posľubovali hory-doly. Vy ste 12 rokov tu spôsobili totálnu sociálnu katastrofu. Čo vy rozprávate o tom, vy ste pridávali po cente, po dvoch centoch, troch, sedemnástich centoch. Táto vláda za dva roky pridala toľko (ruch v sále), že vy, komunisti, by ste, prosím, môžte ich tam ukľudniť, nech neskáču do reči! Vy, komunisti, by ste museli, vy, komunisti, by ste museli prísť a pridávať 200 rokov, čo táto vláda pridala za dva roky. Dostali ste svoje noty, dostali noty, opakujete svoju mantru, opakujete stále to isté. Klamete, klamete každý jeden z vás dookola, verklíkujete, prihlasujete sa do rozpravy, prihlásili ste sa s faktickými. Vy tu rozprávate, ako my ideme hlasovať, veď vy nemáte svedomie, vy nemáte česť. Vás Fico tak chytil za jaja, za baranie jaja u niekoho, že to nie je možné. Dostali ste príkaz, opakujem, nejdeme urobiť nič iné len to, čo urobil Fico. Teraz Fico klame a rozpráva, že on nikdy v živote by nikoho neposlal. Tak prečo poslal v ´99 Lexu tam, kde ho poslal? Ďakujem.
Mierna, Anna, poslankyňa NR SR (2022-03-16):
Vážený pán predsedajúci, v rozprave vystúpili dvaja poslanci – pán Dostál a pán Ledecký, pričom bol podaný jeden pozmeňujúci návrh. Pán predsedajúci, keďže pozmeňujúci návrh bol podaný v rámci dnešnej rozpravy, dajte, prosím, hlasovať najprv o skrátenie lehoty podľa § 83 ods. 4 rokovacieho poriadku.
Chren, Martin, poslanec NR SR (2015-06-26):
Ďakujem veľmi pekne. Vážený pán kolega, ja by som chcel oceniť, že ste sa vo svojom vystúpení dotkli aj problémov prvovýroby, pretože naozaj, v tomto je na Slovensku veľký problém. Ja sa nebudem tváriť, že som odborník poľnohospodár, ale rozumiem sa, myslím, celkom dobre ekonomike. A je naozaj pravdou, keď sa bavíme aj o znižovaní DPH, že je problémom Slovenska, ak máme napríklad aj najvyššiu DPH nielen na potraviny ako koncový produkt, ale na kŕmne zmesi, čo predražuje celý reťazec výroby a naši prvovýrobcovia majú kvôli tomu drahšie vstupy, čo zase oslabuje ich možnosti uspieť na konkurenčnom trhu a predávať. Tak isto ale nie sú to len daňové veci, ktoré trápia našich prvovýrobcov. Môžeme sa pozrieť naspäť, myslím to bol rok 2010, keď všetky krajiny V4 s výnimkou Slovenska v oblasti hydiny pristúpili na výnimku v oblasti schladzovania, kde v podstate všetky okolité krajiny môžu zabitú hydinu schladzovať ľadovou drťou, čo je výrazne energeticky menej náročné a trvá to 20 sekúnd, oproti Slovensku jedinému, ktoré nepristúpilo na túto výnimku a hydina sa u nás musí schladzovať vzduchom, čo trvá 20 minút a zase to predražuje náklady, zase to predražuje vstupy a zase je to jedna z takých chýb, ktoré oslabujú slovenskú prvovýrobu. Tu som si istý, že odborníci, aj pán Záhumenský by so mnou súhlasil, skoro by som sa bol schopný staviť. Čiže je to taký reťazec možno nie úplne dobrých rozhodnutí za posledné roky, ktoré sa stali a je dobré, že o nich hovoríme, a je dobré, že začíname rozmýšľať nad tým, ako tento stav zmeniť, aj keď možno teraz s krížikom po funuse. A poďme o tom rokovať ďalej a poďme to rozoberať aj ďalej, pretože je dôležité podporiť aj prvovýrobu na Slovensku.
Mierna, Anna, poslankyňa NR SR (2020-06-09):
Ďakujem pekne, pán predsedajúci. Ja súhlasím takisto s pánom poslancom Dostálom, a teda vrátim sa k tomu, čo práve on hovoril o tej ziskovosti. Neprekvapuje ma, že ani tí veľkí majitelia firiem s týmto súhlasia, pretože ja si, naopak, myslím; viem, ako sa to preorganizováva, vlastne aj ten sobotný predaj by bol. My svojím spôsobom zvýšime zisky tým majiteľom tých veľkých prevádzok a toto sa mi zdá také, že nebereme ohľad ani v podstate veľmi na rodinu, ani na to, čo chcú tí predajco... teda tí zamestnanci, ale teda sú to tí majitelia, ktorým tie zisky zvýšime. To je jeden uhol pohľadu. Druhý uhol pohľadu mám taký, že nemyslím si, že každá rodina každú nedeľu, keď chodí nakupovať, trávi v tej, v tých obchodných reťazcoch. Je to tretia a štvrtá rodina, možno aj pani kolegyňa by mi to povedala; že berem to tak, že pred tými Vianocami skutočne tá zlatá nedeľa, bývajú narvané tie obchody, ale inak vtedy, keď potrebuje tá rodina, ide si nakúpiť, inak ide do lesa alebo trávi inak ten čas. Takže je to skutočne o tej slobode. A tretia vec, my sme okres, ktorý je na hraniciach s Českou republikou, a skutočne tí ľudia od nás chodia teraz nakupovať do tej Českej republiky. Takže tento uhol pohľadu je, že skutočne prichádzame my aj o dépeháčku, aj o tie tržby. Tí ľudia si slobodne vyberú, vyberú sa tých štyri, päť, šesť kilometrov a idú si nakúpiť do tej Českej republiky. Ďakujem pekne.
Choma, Igor, poslanec NR SR (2011-02-10):
Vážený pán predsedajúci, v rozprave vystúpili poslanci Ondrej Dostál, Vladimír Faič, Rafael Rafaj a Marek Maďarič. Poslanec Dostál podal návrh, aby o predloženom návrhu zákona rokoval aj výbor pre ľudské práva a národnostné menšiny. Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený poslanecký návrh zákona v druhom čítaní.
Zmajkovičová, Renáta, podpredsedníčka NR SR (2014-10-23):
Chcem sa spýtať, pán poslanec, vy ste interpelovali pána premiéra? Dobre, ušlo. A ďalší, ktorý v rozprave vystúpi, pán poslanec Hlina.
Krajniak, Milan, poslanec NR SR (2019-04-02):
Pán poslanec Klus, ja si myslím, že tie dve pripomienky, ktoré ste povedali o vyskúšaní miestnych referend a znížení kvóra a znížení počtu potrebných podpisov, aby mohli byť vyhlásené, rovnako ako o spojení referend s parlamentnými voľbami, to sú dobré pripomienky a ja si myslím, že to môžme skúsiť. Ale to sa nevylučuje s tým, že vieme referendum sfunkčniť aj tým spôsobom, že znížime kvórum a môžme sa teraz baviť o tom, či to má byť 25, 30 %, 33 %, ale je nám asi všetkým zrejmé, že to 50-percentné kvórum je nefunkčné. Takže ja oceňujem vecnosť vašej debaty a už iba jednu poznámku, tiež vecnú na záver, čo sa týka toho brexitového referenda. Ono je to tak, že keď sme demokrati a ctíme vôľu ľudu, tak ju musíme ctiť aj vtedy, keď výsledok sa nám nepáči. A to sa stane v demokracii, že niekedy ľudia budú hlasovať tak, ako chceme my, niekedy budú hlasovať inak, ako chceme my. A nerobme si žiadne ilúzie o tom, že napríklad tak citlivé otázky, ako je brexit, obe strany nepoužívali aj úplne unférové argumenty. A keď ste spomenuli to referendum opakované v Írsku, tak tam znovu v tej kampani by som chcel upozorniť na to, v prvej aj v druhej boli obomi stranami používané veľmi unférové argumenty. To sa proste v takýchto kampaniach deje, len si nezakrývajme to, že občas tí ľudia zahlasujú aj tak, že sa nám to nepáči, za to, že to preto, lebo ich niekto podviedol. Niekedy tí ľudia možno tak chcú hlasovať, pretože s niečím nesúhlasia, a to si myslím, že bola väčšinová mienka ľudí v Británii a prieskumy ukazujú, že ani dnes by to referendum nedopadlo veľmi inak... (Prerušenie vystúpenia časomerom.)
P. Paška, predseda NR SR: (2009-04-21):
Otváram rozpravu. Mám písomné prihlášky za kluby: za klub strany Maďarskej koalície pán poslanec Farkas, za klub SDKÚ – DS pán poslanec Kužma, za klub Slovenskej národnej strany pán poslanec Slota. Potom ešte mám písomnú prihlášku od pána Štefanca a od pána poslanca Rafaja. Ale ešte predtým, kým udelím slovo, požiadal o vystúpenie pán podpredseda vlády Slovenskej republiky, pán minister školstva Ján Mikolaj. Nech sa páči, pán podpredseda vlády.
Záborská, Anna, poslankyňa NR SR (2021-05-28):
Ďakujem veľmi pekne. Ja chcem zareagovať na to, čo hovoril už aj pán kolega Janko Szőllős. Ja som mala tiež v tom svojom prejave, že silné štáty v silnej Európskej únii. Totiž celý ten zámer bol taký, aby sa tam každý cítil dobre, a na to boli urobené všetky zmluvy, ktoré, ktoré platia od založenia Európskej únie, aby sa našlo isté vyvážené postavenie aj Európskej únie, aj členských štátov. A práve preto, že sa toto nedodržuje, tak mô... tvrdím, že odišli Briti a sú rôzne, rôzne turbulencie, a ja si myslím, že o to dôležitejšie je, je ozvať sa, keď sa niečo takéto stane, aby Európska únia vedela aj predseda Európskeho parlamentu, že my sledujeme, či Európsky parlament dodržiava, alebo nedodržiava kompetencie. Ja si myslím, že, že to ide, aby boli silné štáty, teda členské štáty v silnej v Únii. Ďakujem.
B. Bugár, podpredseda NR SR: (2004-05-14):
Ako posledný v rozprave vystúpi pán poslanec Abrhan. Nech sa páči, máte slovo.
P. Paška, predseda NR SR: (2008-09-16):
Nech sa páči, pán predseda výboru Urbáni.
Šeliga, Juraj, podpredseda NR SR (2020-06-03):
Pripravený.
Blanár, Juraj, podpredseda NR SR (2021-02-04):
Vážené pani poslankyne, páni poslanci, v rokovaní pokračujeme v prerušenej rozprave v prvom čítaní o návrhu poslancov Pellegriniho, Sakovej, Šutaja Eštoka, Rašiho a Tomáša na vydanie ústavného zákona o skrátení volebného obdobia Národnej rady Slovenskej republiky, uvedeného pod tlačou 391. Prosím pána poslanca Petra Pellegriniho, aby zaujal miesto určené pre navrhovateľov, a spravodajcu z ústavnoprávneho výboru pána poslanca Martina Nemkyho, aby zaujal miesto určené pre spravodajcu. Ďalším v poradí z ústne prihlásených rečníkov do rozpravy je pán poslanec Ľuboš Krajčír, ktorému... (reakcia z pléna) odovzdávam slovo, takže prepadol, to tu nemám. Už mi... Pripraví sa pán poslanec Vons. (Reakcie z pléna.) Takže poradie podľa toho, ako je tabuľa. Dobre. Takže tým pádom udeľujem slovo v rozprave pánovi poslancovi Šudíkovi. (Reakcie z pléna.) Nie je tu, prepadáva mu poradie. Potom pánovi poslancovi Bubnárovi, ktorého tiež tu nevidím, prepadáva mu poradie. A pristupujeme k pánovi poslancovi Krajčírovi, ktorý vidím, že je tu, takže udeľujem mu slovo v rozprave. Nech sa páči, máte slovo. (Pokračovanie rokovania o návrhu poslancov Národnej rady Slovenskej republiky Petra Pellegriniho, Denisy Sakovej, Matúša Šutaja Eštoka, Richarda Rašiho a Erika Tomáša na vydanie ústavného zákona o skrátení volebného obdobia Národnej rady Slovenskej republiky , tlač 391.)
Krajcer, Daniel, poslanec NR SR (2010-07-08):
Sľubujem. (Potlesk.)
Ďuriš Nicholsonová, Lucia, podpredsedníčka NR SR (2017-10-18):
Prepáčte, pán poslanec, nerada vás prerušujem, by som chcela požiadať o kľud v rokovacej sále, kolegyne, kolegovia! Ďakujem.
Fronc, Martin, poslanec NR SR (2015-03-17):
Ďakujem, pani podpredsedníčka. Tá udalosť sa stala pred sedemnástimi rokmi a mnohí tí, ktorí ju zavinili, už nie sú na tomto svete. Ale to nie je ten problém. Problém je v tom, že trestné činy sa stávajú. A aj občas bývajú amnestované. Ale tento trestný čin alebo tieto trestné činy, to bol akt štátneho terorizmu. A ako akt štátneho terorizmu sa Slovenská republika, ak si chce zachovať dobré meno, musí sa s tým vysporiadať. To už nie je ani v tejto chvíli podľa mňa o potrestaní vinníkov, ale o vysporiadaní sa, s čím je treba sa vysporiadať, a to je niečo, čo nesvedčí dobrému menu Slovenska.
Figeľ, Ján, podpredseda NR SR (2012-12-17):
Ďakujem pekne. Nech sa páči zaujať miesto pre spravodajcu. Otváram všeobecnú rozpravu, do ktorej som nedostal zatiaľ písomnú prihlášku. Hlásia sa ústne pán poslanec Simon a pán poslanec Fecko. Končím možnosť prihlásiť sa. Nech sa páči, prvý v poradí vystupujúci k tomuto bodu programu je pán poslanec Zsolt Simon.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2010-12-16):
Nemením, ale negociačne sa nám podarilo vyhrať nie 1 : 0, ale 2 : 0 tým, že sa našlo riešenie, ktoré, samozrejme, za predpokladu ďalších krokov ešte viac zlacňuje výstavbu. A ja v tom nevidím súťaž, skôr potvrdenie toho, že kto zmýšľa dobre, tomu všetko slúži na dobré. Aj to, že bol tento apel, aj to, že sme o tom diskutovali a ja som sa mohol vrátiť k pôvodnému návrhu, že nájdime alternatívu, ktorá bude najvýhodnejšia. K tomu, ako využívame eurofondy, chcem vás len ubezpečiť, že je rozdiel a je veľký rozdiel medzi kontrahovaným objemom a čerpaným objemom. Číslo z posledného novembra za celé Slovensko hovorí, že nakontrahovaných máme vyše 56 % celkového objemu na 7 rokov a vyčerpaných takmer 12 %. A v tom rozsahu čerpania, tam sú niektoré programy veľmi slabé. Od 2,2 až po 19 a technická pomoc na úrovni 24 %. Preto je logická a veľmi znovu zodpovedná téma hodnotenia a prehodnotenia, aby sme neprišli o to, čo môžeme mať zadarmo. Buďme múdri! Snáď na koniec dva také body. Ja som neprišiel späť po piatich rokoch z Komisie preto, aby som čímsi bol, ale aby som niečo rozumné robil. A naozaj som prijal zodpovednosť za veľký, rozsiahly rezort. Taký tu svojím spôsobom ani nebol. V Nemecku majú takýto rezort. A považujem to za obrovskú výzvu aj pre vládu, aj pre Slovensko, aj pre seba. Aby sme nachádzali súčinnosť, kohéziu v tom, čo znamená cesta, výstavba, regionálny rozvoj, cestovný ruch, aby nám to pomáhalo po každej stránke. Nielen pýtať peniaze, ale meniť prístupy, meniť postupy, vytvárať synergiu, pridanú hodnotu – a tam vidím základ úspechu. To nie je o moralizovaní. Som aj proti moralizovaniu, aj proti morálnemu relativizmu, ale morálka je základ. V tom, čo som už povedal na úvod tohto záverečného vstupu. Svedomie a zdravý rozum, ak bude dominovať aj tu v parlamente, aj tu na Slovensku – a dovolím si to rozšíriť –, aj tu v spoločnej Európe, lebo tá kríza je evidentná, pokračujúca, tak z krízy vyjdeme. Ja sa k tomu hlásim aj osobnou zodpovednosťou a k tomu aj ponúkam spoluprácu pre všetkých, ktorým na tom záleží podobne. Opakujem, že tieto témy nás presahujú aj rozsahom, aj časovo. A Slovensko bude vyhrávať vtedy, ak si uvedomí, že toto je spoločná zodpovednosť. Chcem vám v tomto duchu poďakovať, tá diskusia nebola jednoduchá a v niektorých momentoch skôr, ako keby vyjadrovala nezrelosť, ale preto, resp. napriek tomu a zároveň spoločne je to naša zodpovednosť, a preto vám aj chcem zaželať pokojné a radostné vianočné sviatky a veľa porozumenia, veľa šťastia a požehnania do nového roku. Ďakujem pekne. (Potlesk.)
Glváč, Martin, podpredseda NR SR (2017-11-30):
Ďakujem. Pán minister, nech sa páči.
Bubnár, Jozef, poslanec NR SR (2020-09-23):
Ďakujem za slovo. Pán poslanec, ty takisto ako ja pochádzaš z východu. Ja som z Vranova nad Topľou a tak tiež oceňujem, že táto téma ťa trápi rovnako ako mňa. Kiež by existovalo instantné, rýchle a ľahké riešenie problému investícií. No, ja sám mám rodinu, ktorá sa venuje logistike, špedícii a my žijeme tak absurdnú konzumnú dobu, že niekedy sa až sám čudujem, ako sa ľudskosť, veškerá ľudskosť vytratila z biznisu. A jednoducho žijeme dobu, kedy klient iba tlačí, že a musíš nám to rýchlo dodať, okamžite potrebujem súčiastky, ak nie, končím s tebou všetky zmluvy a tak ďalej. A ty si v tom prejave povedal, že sa vyhovárame teda na infraštruktúru. No, bohužiaľ, v tomto šialenom nastavení tohto konzumu je infraštruktúra čosi, čo, čo je totálne kľúčové a nosné, pretože ja neviem, len ak príde nedeľa, štátny sviatok, tie kamióny v podstate ani nemôžu premávať. A ak môžu, tak len mne osobným autom trvá momentálne cesta Bratislava – Vranov nad Topľou 6,5 hodiny. Čiže naozaj, toto je obrovská výzva a nezávidím kolegovi ministrovi Doležalovi, ktorého pokladám za veľkého odborníka, že musí zvládať tieto výzvy, ako, ako tú diaľnicu do Košíc do roku 2010 vybudovať. Je to, je to obrovská výzva. A možno by som ešte rozšíril túto diskusiu aj s ministrom hospodárstva, či možno by nebola lepšia cesta trošku motivačne ísť, že, ja neviem, dať nejaké výhody, že ten, kto sa rozhodne investovať práve v takýchto okresoch, naozaj, ja nie som odborník na ekonomiku, ale myslím si, že skôr motivačnou cestou by sa dali dosiahnuť nejaké zmeny. A ja verím, že raz sa nám to podarí a že tí Vranovčania a východniari budú mať... (Prerušenie vystúpenia časomerom.)
Šebej, František, poslanec NR SR (2012-08-01):
Ďakujem veľmi pekne za slovo. Kolegovia, vo všeobecnosti by som chcel povedať, že toto je taká téma, že možnože by vážne stálo za to, aby sme o tom pri inej príležitosti rozprávali omnoho podrobnejšie, lebo to je podľa mňa toxická prax, ktorej sa dopúšťali zatiaľ všetky vlády, a bolo by fajn keby mohol zaznieť v tejto súvislosti aj omnoho odbornejší hlas ústavného právnika, akým je Rado Procházka. No ale teraz k tým poznámkam. Pán poslanec Podmanický, máte pravdu, keď pripomínate mne a nám, že veru aj my máme to isté maslo na hlave. Pravda je, že ho máme. Ja neviem, ja som, myslím, za skrátené konanie o tom zákone o RTVS nehlasoval, ale so škrípajúcimi zubami musím povedať, kvôli udržaniu vtedajšej vládnej koalície som hlasoval za ten zákon, lebo to bolo postavené vtedy zo strany SaS tak, že ide o otázku života a smrti koalície. A nepovažoval som to za dobrý nápad, spájanie rozhlasu a televízie. Ale, prosím, opakujem znovu, naše, vaše hriechy minulosti nie sú dôvodom pre ich opakovanie, jednoducho lebo hrozí, že sa z toho stane úzus. No a toto platí aj na otázku pána poslanca Hlinu, že prečo som nepovedal to isté v prípade zákona predkladaného pánom ministrom Jahnátkom. No ten zákon mi nepripadal dosť závažný, aby som povedal, to... (Prerušenie vystúpenia časomerom.)
Náhlik, Peter, poslanec NR SR (2015-05-06):
Dajte, prosím, hlasovať o druhom bode pozmeňujúceho návrhu pána poslanca Abrhana, ktorý sa týka § 24.
Hrnčiar Andrej, podpredseda NR SR (2018-03-14):
Prosím, prezentujme sa a hlasujme. (Hlasovanie.) Prítomných 116, za 34, proti 48, zdržalo sa 30, nehlasovali 4. Konštatujem, že tento pozmeňujúci návrh schválený nebol.
Jurinová, Erika, podpredsedníčka NR SR (2013-05-14):
Ďakujem, pán poslanec. Na vaše vystúpenie neregistrujem žiadne faktické poznámky. Uzatváram týmto všeobecnú rozpravu. Chce k rozprave zaujať stanovisko pán minister, pán navrhovateľ? (Reakcia navrhovateľa.) Nech sa páči.
P. Hrušovský, predseda NR SR: (2003-03-06):
Teraz poprosím pána ministra Prokopoviča, aby odpovedal na otázku pána poslanca Hurbana, ktorý sa vás pýta: „Uvažujete vy alebo vláda o prehodnotení koncepcie výstavby diaľničnej siete na Slovensku?“ Pán minister, máte slovo.
Laššáková, Jana, podpredsedníčka NR SR (2015-06-18):
S reakciou pán poslanec Lipšic, nech sa páči.
Dostál, Ondrej, poslanec NR SR (2016-05-19):
Vážený pán predsedajúci, vážené kolegyne, kolegovia, dovoľte, aby som podľa § 73 ods. 1 zákona o rokovacom poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Predmetný návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor a výbor pre hospodárske záležitosti. Za gestorský výbor navrhol ústavnoprávny výbor s tým, aby prerokovali návrh zákona v druhom čítaní výbory do 30 dní a gestorský výbor do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej právnej úpravy. Cieľom predloženého návrhu je zjednodušiť postup podávania návrhu na vyhlásenie konkurzu, predloženým návrhom sa navrhuje umožniť, aby mohol podať návrh na vyhlásenie konkurzu aj len jeden veriteľ s nesplatenou pohľadávkou, teda nie najmenej dvaja, ako je tomu v súčasnosti. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehôt na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, otvorte, prosím, rozpravu.
P. Hrušovský, podpredseda NR SR: (2002-07-04):
Pán poslanec Jasovský ako navrhovateľ sa prihlásil do rozpravy.
Blanár, Juraj, podpredseda NR SR (2022-02-18):
Vážené panie poslankyne, páni poslanci, pokoj, každý máte možnosť sa prihlásiť s faktickou poznámkou. Ďalší, pán poslanec Tomáš Šudík, nech sa páči.
Marcinková, Vladimíra, poslankyňa NR SR (2022-11-08):
Chcem poprosiť členov výboru pre európske záležitosti, aby zajtra nezabudli na zasadnutie výboru o 13. hodine. Ďakujem.
Bugár, Béla, podpredseda NR SR (2017-04-05):
Vyhlasujem rozpravu o tomto bode programu za skončenú. Chcem sa opýtať navrhovateľa, či chce zaujať stanovisko. Hej? Nie. Ďakujem pekne. Spravodajca? Nie. Ďakujem. Prerušujem rokovanie o tomto bode programu. Vyhlasujem dvojminútovú prestávku a potom pristúpime k jednotlivým bodom. Odhlasovanie tých bodov, približne 8-10 ich máme, ktoré sme už prerokovali. (Dvojminútová prestávka.) (Po prestávke.)
Raši, Richard, poslanec NR SR (2015-09-23):
Ďakujem veľmi pekne, pán predseda. Chcel by som oznámiť členom výboru pre zdravotníctvo, že na 13.00 hod. dnes zvolávam schôdzi Výboru Národnej rady Slovenskej republiky pre zdravotníctvo. Dnes o 13.00 hod. Ďakujem pekne.
M. Hort, podpredseda NR SR: (2009-04-16):
A slovo má pani Katarína Tóthová, nech sa páči.
P. Hrušovský, podpredseda NR SR: (2001-10-02):
R. Vavrík, poslanec: Čiže o bode 19 nehlasujeme. Bod 20 je potrebné, aby ste dali hlasovať. To je náhrada za bod 21 spoločnej správy, lepšie znenie.
Baláž, Vladimír, poslanec NR SR (2024-09-11):
Ďakujem pekne. Mám dve poznámky k vášmu vystúpeniu. Tá prvá poznámka je, že všetky tieto perfektné a dobré rady ste mohli využiť v predchádzajúcom volebnom období a nemuseli ste doniesť túto krajinu do toho nešťastia, v ktorom teraz práve sme. A druhá poznámka je tá zdravotnícka. Tento návrh zákona podobne ako návrh zákona o fajčení má aj synergický efekt. Dopad na mieru úmrtnosti v Európskej únii podľa OECD health database je pri diétnych rizikách až 17 % a pri tabaku až 17 %. Ja neviem, skade ste zobrali tie údaje, že vlastne to nemá žiadny vplyv na to, ako bude vyzerať zdravotný stav obyvateľov. Je to absolútne pomýlený názor. A ja naozaj si vás vážim, ale nerozumiem, že môžete bojovať proti takejto forme dane. Ďakujem pekne.
V. Veteška, podpredseda NR SR: (2006-01-31):
(Hlasovanie.) Prítomných 133, za 88, proti 9, zdržalo sa 33, nehlasovali 3. Schválili sme, rozhodli sme o tom, že návrh zákona bude postúpený do druhého čítania. Prosím ďalší návrh, pán spravodajca.
Sulík, Richard, predseda NR SR (2011-06-02):
Prosím, hlasujte teraz. (Hlasovanie.) Prítomných 146 poslancov, hlasovalo 78 za a 68 sa zdržalo. Návrhy zo spoločnej správy sme schválili.
Truban, Michal, poslanec NR SR (2023-12-14):
Ďakujem veľmi pekne za slovo. Ja by som chcel zareagovať na pána Viskupiča. A ja by som povedal, že on vôbec nezdržoval, práve mal veľmi veľa dobrých odborných pripomienok k tomu zákonu o konsolidácii. Dalo by sa ich dotknúť veľmi veľa, ale ja sa dotknem jednej konkrétnej, ktorú spomínal, a to je hlavne daňovo-odvodové zaťaženie lebo presne súhlasím s pánom Viskupičom, aj ja som sa pred voľbami stretol s takmer všetkými organizáciami, ktoré zastupujú podnikateľov, od živnostenského zväzu po rôzne zväzy automobilu a zväzy až z mäsospracujúceho priemyslu, a bol som takmer na všetkých predvolebných diskusiách, ktoré organizovali či už obchodné komory, alebo aj, ja neviem, noviny rôzne ekonomické, a stretával som sa tam aj s ekonomickými predstaviteľmi terajšej vlády, ktorá to navrhovala, bol tam, častokrát vedľa mňa sedel sám Andrej Danko a častokrát vedľa mňa sedel terajší štátny tajomník z ministerstva hospodárstva pán Šaško, a keď sme sa vedeli zhodnúť všetci, čo sme tam boli, aj zo všetkými zástupcami tej organizácie, čo je taká jedna jediná vec, ktorá ktorá by... naozaj, ktorá naozaj trápi naše firmy a naše hospodárstvo, tak každý sa jednoznačne zhodol, že je to daňovo-odvodové zaťaženie a že to treba znižovať. Že bude to asi ťažké, ale na to, aby sa naše hospodárstvo a ekonomika naštartovala, tak potrebujeme naozaj skúsiť zvládnuť aj túto ťažkú vec. A mňa potom veľmi prekvapilo, keď prišlo takéto zvýšenie, síce len o jedno percento, ale v konečnom dôsledku tie peniaze tí ľudia na konci neuvidia a zoberú sa firmám alebo v čistým mzdám, priamo aj zamestnancom. Takže ja toto vnímam ako práve porušenie predvolebných sľubov alebo to, čo deklarovali na svojich konferenciách. Ďakujem.
Hrnčiar, Andrej, podpredseda NR SR (2018-06-21):
Ďakujem. Vyhlasujem všeobecnú rozpravu za skončenú. Záverečné slovo si vyžiadala pani navrhovateľka.
Hlina, Alojz, poslanec NR SR (2013-09-03):
Ďakujem veľmi pekne. Tiež ma prekvapuje, že nie je správa zaradená v programe. Už som sa chcel na to spýtať dávnejšie. Ale aj dnešná printová verzia ma presvedčila o tom, že sa to tam zabudlo dať. Čiže ak je to len nejaký administratívny omyl, poprosím, aby sme dali hlasovať o tom, že túto správu pán minister prednesie v presne stanovený čas. To je prvý návrh. A druhý návrh, ktorý chcem dať, že Národná rada zaväzuje ministra vnútra pána Kaliňáka, aby predložil do parlamentu správu o tom, či konaním niektorých nebankových spoločností nedochádza k páchaniu trestného činu úžery. Len dopĺňam, že existujú tisíce ľudí, ktorí takýmto konaním naozaj reálne trpia. Spomeniem jeden konkrétny prípad pána Horváta z Nižnej Olšavy, invalidného dôchodcu, ktorý platil poriadne účty, tak, pán predseda, ako vy neplatíte telefón, napriek tomu mu prišiel, prišli úroky vo výške skoro úveru. Len podotýkam, že spolumajiteľom tej spoločnosti bol váš štátny tajomník na ministerstve práce a sociálnych vecí, čo je už absolútne absurdi... (Prerušenie vystúpenia časomerom.)
Hreha, Štefan, poslanec NR SR (2015-06-23):
Pán predseda, prosím, dajte hlasovať o tom, že Národná rada prideľuje predložený návrh zákona na prerokovanie výboru pre financie a rozpočet, ústavnoprávnemu výboru, výboru pre hospodárske záležitosti, výboru pre pôdohospodárstvo a životné prostredie, výboru pre zdravotníctvo. Za gestorský výbor navrhujem výbor pre financie a rozpočet. Odporúčam, aby predmetný návrh zákona výbory prerokovali do 10. septembra a gestorský do 11. septembra 2015.
Blanár, Juraj, podpredseda NR SR (2022-03-16):
Ďakujem, pán spravodajca. Otváram všeobecnú rozpravu. Písomnú prihlášku som neobdržal, takže dávam možnosť prihlásiť sa ústne. Takže, pani poslankyne, páni poslanci? Nikto sa neprihlásil, čiže uzatváram týmto všeobecnú rozpravu a chcem sa spýtať pána navrhovateľa, či chce záverečné slovo. Pán spravodajca, nech sa páči.
Hrnčiar, Andrej, podpredseda NR SR (2019-04-03):
Reakcia na faktickú poznámku, pán poslanec Sopko.
Pčolinský, Peter, podpredseda NR SR (2023-02-17):
Pán poslanec Svrček.
M. Číž, podpredseda NR SR: (2007-02-08):
Ako viete, prerokovali sme iba jeden bod programu, to znamená, na hlasovanie máme vládny návrh zákona, ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov , tak, ako ho máme uvedený v tlači 117. Takže dávam slovo spoločnému spravodajcovi z výboru pre hospodársku politiku pánovi poslancovi Pavlovi Pavlisovi a prosím ho, aby hlasovanie uvádzal.
M. Číž, podpredseda NR SR: (2007-03-29):
Otváram rozpravu. Do rozpravy som opäť nedostal žiadnu písomnú prihlášku. Preto sa pýtam, či sa do rozpravy chce niekto prihlásiť ústne. Ak nie, uzatváram možnosť prihlásiť sa do rozpravy ústne a zároveň, vážené kolegyne, kolegovia, vyhlasujem rozpravu za skončenú. Ďakujem navrhovateľovi, ako aj spravodajcovi za aktívnu účasť pri prerokovaní tohto bodu programu a zároveň prerušujem rokovanie o tomto bode programu. Teraz podľa schváleného programu pokračujeme druhým čítaním o vládnom návrhu zákona, ktorým sa mení a dopĺňa zákon č. 194/1998 Z. z. o šľachtení a plemenitbe hospodárskych zvierat a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov . Máme tento návrh ako tlač 182, spoločnú správu výborov ako 182a. Prosím ministra pôdohospodárstva Slovenskej republiky Miroslava Jureňu, aby tento vládny návrh zákona odôvodnil. Nech sa páči.
Kalmárová, Viera, poslankyňa NR SR (2024-05-02):
Ďakujem za slovo. Ja sa tiež pýtam, ako aj pán Dostál, čo je vôbec dôvodom na podanie takéhoto návrhu. Z tej dôvodovej správy aj z toho, čo predkladatelia aj priaznivci tohto návrhu donekonečna opakujú, vyplýva, že ide o dosiahnutie administratívnej zhody medzi genetickým materiálom nositeľa tohto materiálu a identifikáciou jeho biologického pohlavia prostredníctvom rodného čísla. Asi o tomto je tu reč. A táto rétorika mi trochu pripomína, prepáčte, Tretiu ríšu. Dá sa nájsť na tomto návrhu niečo ušľachtilé? Ja to tam nevidím. Naopak, ten návrh vnímam ako destilované zlo, ktoré spočíva v násilnom presadzovaní predstáv predkladateľov o tom, ako ľudia majú vnímať jednak vlastnú pohlavnú identitu a jednak ako túto identitu majú vnímať všetci ostatní, teda spoločnosť. A možnosť zmeny rodného čísla pre transrodové osoby má, naopak, ušľachtilý cieľ, to je posilnenie dôvery transrodových ľudí, že táto spoločnosť ich rešpektuje, že berie na vedomie výsledok toho komplikovaného procesu, ktorým prešli, a urobí niečo pre to, aby sa cítili spoločnosťou prijatí. A zatiaľ som rovnako ako pán Dostál nedostala odpoveď na otázku, akú katastrofu tejto spoločnosti spôsobil stav, že je možné absolvovať právnu tranzíciu transrodových ľudí. Nestačí odpoveď typu, že treba urobiť poriadok, administratívny poriadok. To je ako keby niekto na otázku prečo, odpovedal lebo. A toto hovorím na margo tej argumentačnej... (Prerušenie vystúpenia časomerom. Potlesk.)
Bugár, Béla, podpredseda NR SR (2016-12-01):
Pán podpredseda, máte minútu a pol.
Huba, Mikuláš, poslanec NR SR (2014-05-28):
Ďakujem pekne za slovo. Skúsim v plnom rozsahu podporiť názory a návrhy môjho predrečníka. Tá inflácia veľmi zvláštne a svojrázne zdôvodnených návrhov na skrátené legislatívne konanie v tomto parlamente začína nadobúdať naozaj hrozivé rozmery a začína ohrozovať kvalitu legislatívneho procesu a jeho produktov. Opäť sme svedkami toho, že sa tu vláda snaží presadiť skrátené konanie tam, kde na to nie je žiadny dôvod, ako to celkom správne konštatoval pán poslanec Simon a navyše ide o pomerne zložitú problematiku, ktorá, ako to vyplynulo a vyplýva z listov občanov, aktivistov a poslancov z Košíc a okolia a ako to nakoniec vyplynulo z rozpravy na našom výbore, ako to vyplýva aj z doterajšej dnešnej rozpravy, vôbec nie je také jednoznačné, že to riešenie je úplne ideálne, ktoré sa tu navrhuje. Čiže dvojnásobný dôvod na to, aby sme naozaj nechali tento návrh zákona alebo tieto dva návrhy zákona, ktoré sú tu na stole, prejsť riadnym legislatívnym procesom, vychytali všetky muchy a naozaj v diskusii dosiahli nejaký konsenzus a optimálne riešenie, ktoré bude v rámci možností ideálne. Ďakujem.
Danko, Andrej, predseda NR SR (2020-01-21):
Ďakujem. Poprosím v písomnej podobe.
Hrnčiar, Andrej, podpredseda NR SR (2019-09-24):
Devätnásť hodín. Končím dnešný rokovací deň. Pokračovať budeme zajtra o deviatej ráno. (Prerušenie rokovania o 19.00 hodine.) 171
Kamenický, Ladislav, poslanec NR SR (2012-12-11):
Ďakujem. Pán Miškov, myslím si, že vôbec ten tón, ktorý ste zvolili, trošku je veľmi kontroverzný. A ja by som ho volil trošku miernejšie, určite. Z hľadiska prebytkového deficitu skutočne je to asi cieľ každého hospodára, ale myslím si, že v momentálnej situácii je veľmi postavený na nereálnych predpokladoch. Určite v budúcnosti by Slovensko chcelo teda raz dosiahnuť prebytkový rozpočet. Ale nedosiahli ste ho ani vy počas svojej vlády. Tak by som skutočne bol opatrný v tom, ako radiť, ako urobiť prebytkový rozpočet. Z hľadiska toho, čo ste hovorili o Estónsku, no predstavme si, že receptom na to, ako udržať verejné financie, je znížiť platy v štátnej správe o 40 %. Tak myslím si, že to by asi znamenalo ďalšie demonštrácie tuto pred týmto parlamentom. A myslím, že to nechcete ani vy, ani my. Takže nemali by sme sa skutočne riadiť heslom: Čím horšie, tým lepšie. Ďakujem.
B. Bugár, podpredseda NR SR: (2004-09-09):
(Hlasovanie.) Prítomných je 130 poslancov, za 129, nehlasoval 1. Konštatujem, že tieto body zo spoločnej správy sme schválili. Nech sa páči.
V. Veteška, podpredseda NR SR: (2007-05-17):
Pýtam sa členov vlády, či chcú hovoriť k tomuto. Nech sa páči. Pán podpredseda vlády a minister školstva Ján Mikolaj, nech sa páči.
Mierna, Anna, poslankyňa NR SR (2023-02-16):
Pán predsedajúci, dajte, hlasovať o návrhu zákona ako o celku s prijatými pozmeňujúcimi a doplňujúcimi návrhmi. Bez odporúčania gestorského výboru.
Grendel, Gábor, podpredseda NR SR (2023-02-10):
Ďakujeme za informáciu. Prerušujem rokovanie o tomto bode programu. Nasleduje teraz prvé čítanie o návrhu poslankyne Jany Žitňanskej na vydanie zákona, ktorým sa mení zákon č. 219/2014 o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov v znení neskorších predpisov. Návrh zákona je uverejnený ako tlač 1358. Návrh na jeho pridelenie na prerokovanie výborom je v rozhodnutí č. 1427. Dávam slovo pani poslankyni Jane Žitňanskej, aby návrh zákona uviedla. (Rokovanie o návrhu poslankyne Národnej rady Slovenskej republiky Jany Žitňanskej na vydanie zákona, ktorým sa mení zákon č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov v znení neskorších predpisov , tlač 1358.)
Danko, Andrej, podpredseda NR SR (2024-02-27):
Poslanec Krajčí.
Šedivcová, Viera, poslankyňa NR SR (2014-12-03):
Ďakujem. Vážená pani predsedajúca, vážené kolegyne, kolegovia, dovoľte predložiť návrh poslankýň Národnej rady Slovenskej republiky Viery Tomanovej, Viery Šedivcovej, Evy Hufkovej a Jany Vaľovej na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní v znení neskorších predpisov. Navrhovanou právnou úpravou sa zabezpečuje možnosť poskytovateľa sociálnych služieb v domove sociálnych služieb s celoročnou pobytovou službou, ktorý túto sociálnu službu poskytoval k 31. 12. 2013, prispôsobiť prevádzkovanie objektu tohto zariadenia reálnemu dopytu po sociálnej službe v domove sociálnych služieb s celoročným pobytom. Ide o potrebu zabezpečenia využiteľnosti existujúcich miest v objekte zariadenia i možnosti prevádzkovania domova sociálnych služieb s celoročnou pobytovou formou už po uskutočnenej transformácii určitého počtu miest na sociálnu službu v špecializovanom zariadení alebo v zariadení pre seniorov. Vo svojich dôsledkoch ide v rámci upraveného prechodného ustanovenia o zabezpečenie právnej ochrany už vykonávanej zárobkovej činnosti, ktorá začala a bola realizovaná v inom právnom prostredí podľa právnej úpravy účinnej do 31. decembra 2013. Navrhovaná úprava má za následok možnosť vykonania registrácie domova sociálnych služieb s celoročnou pobytovou formou, a to bez obmedzenia regulácie počtu miest v takomto domove sociálnych služieb a za splnenia podmienok ustanovených v § 110e. Opäť túto požiadavku priniesla prax, takže verím, že tento návrh podporíte. Ďakujem.